พิซซาฮาวายเอียน

พิซซาฮาวายเอียน () เป็นพิซซาที่มีต้นกำเนิดมาจากประเทศแคนาดา ซึ่งท็อปปิ้งแบบดั้งเดิมมีทั้งสับปะรด, ซอสมะเขือเทศ, ชีส และแฮม หรือเบคอน

ประวัติ
แซม ปาโนปูลอส ชาวแคนาดาที่ได้อพยพมาจากประเทศกรีกได้ทำการคิดค้นพิซซาฮาวายเอียนครั้งแรก ณ แซทเทิลไลท์เรสเทอรองตส์ในแชทัม, รัฐออนแทรีโอ, ประเทศแคนาดา ในปีค.ศ. 1962 โดยได้รับแรงบันดาลใจมาจากประสบการณ์การเตรียมอาหารจีน ซึ่งมีรสชาติที่เปรี้ยวหวาน เขาได้ทำการทดลองโดยการทำการเพิ่มสับปะรด, แฮม, เบคอน และท็อปปิ้งอย่างอื่น ซึ่ง ณ ตอนแรกการเพิ่มท็อปปิ้งดังกล่าวก็ยังไม่ได้รับความนิยมมากนัก

หลังจากการเพิ่มสับปะรดลงในพิซซารูปแบบดั้งเดิมซึ่งมีทั้งซอสมะเขือเทศ และชีส ร่วมกับแฮมหรือเบคอน พิซซาของเขาเริ่มเป็นที่นิยมในระดับชุมชน ก่อนที่ในที่สุดพิซซาดังกล่าวก็ได้กลายเป็นหนึ่งในเมนูหลักของร้านพิซซาทั่วโลก ซึ่งชื่อของเมนูชนิดนี้ไม่ได้มีแรงบันดาลใจมาจากรัฐฮาวาย, สหรัฐ ปาโนปูลอสได้ออกมาเปิดเผยว่าเขาได้เลือกใช้คำว่า ฮาวายเอียน เพราะเป็นชื่อยี่ห้อของสับปะรดกระป๋องที่เขาใช้ ณ เวลานั้น

ในประเทศเยอรมนี พิซซาฮาวายเอียนได้ถูกคิดค้นโดยใช้องค์ประกอบหลักคือแฮม, สับปะรด กับชีส และเป็นเมนูที่มีชื่อว่าโทสต์ฮาวาย อาหารชนิดนี้ได้ถูกนำเสนอครั้งแรกในรายการทำอาหารของประเทศเยอรมนีในปีค.ศ. 1955 และในปีค.ศ. 1957 "พิซซาฮาวายเอียน" ที่มีองค์ประกอบคือสับปะรด, มะละกอ และพริกหยวกเขียวหั่น แต่ไม่มีแฮม หรือเบคอน ได้ถูกปรากฏในพอร์ตแลนด์, รัฐออริกอน ในปีค.ศ. 1960 ได้มีตอนหนึ่งใน The Adventures of Rocky and Bullwinkle and Friends ได้มีการอ้างถึง "พิซซาสับปะรด"

ชีสที่ใช้โดยส่วนมากในพิซซาฮาวายเอียนนั้นส่วนมากจะเป็นมอซซาเรลลา ในร้านอาหารบางแห่งสหรัฐนั้นนิยมใช้ซอสบาร์บีคิว และหมูฉีก ร่วมกับสับปะรดและชีส ซึ่งเป็นทางเลือกแทนที่จะทำในรูปแบบดั้งเดิมซึ่งจะใช้ซอสมะเขือเทศ, แฮม หรือเบคอน

ในวัฒนธรรมสื่อ
ในปีค.ศ. 2014 นิตยสารไทม์ ได้จัดให้พิซซาฮาวายเอียนเป็นอันดับที่หนึ่งของการจัดอันดับ "13 พิซซาที่ทรงอิทธิพลมากที่สุดตลอดกาล" จากความคิดเห็นเกี่ยวกับพิซซาฮาวายเอียนที่มักจะทำให้เกิดความแตกแยก และการแบ่งฝ่าย ซึ่งถึงแม้จะมีหลายคนที่อร่อยกับรสชาติ แต่หลายคนก็ไม่ชอบเมนูดังกล่าวเป็นอย่างมากอันเนื่องมาจากความหวานของสับปะรดซึ่งอยู่บน "ส่วนประกอบของพิซซาแบบเค็ม"

นอกจากนี้จอห์น กรีน ซึ่งเป็นนักเขียนชาวอเมริกันได้ออกมาให้ความคิดเห็นสะท้อนเกี่ยวกับต้นกำเนิดและความหลากหลายของอาหารชนิดนี้ว่าไม่ใช่สิ่งประดิษฐ์ที่ถูกคิดค้นโดยชาวแคนาดา แต่เป็นชาวกรีกที่เข้ามาตั้งถิ่นฐาน ได้รับแรงบันดาลใจมาจากอาหารจีนโดยการนำผลไม้จากทวีปอเมริกาใต้มาใส่ในอาหารอิตาเลียน ซึ่งได้รับความนิยมอย่างมหาศาลในประเทศออสเตรเลีย

ผลสำรวจ
จากผลสำรวจในประเทศออสเตรเลียผลว่าพิซซาฮาวายเอียนเป็นหน้าที่นิยมที่สุดในปีค.ศ. 1999 โดยกินส่วนแบ่งในร้อยละ 15 จากยอดขายของพิซซาทั้งหมด

ในปีค.ศ. 2015 จากการทบทวนร้านอาหารสั่งกลับบ้านในสหราชอาณาจักรผ่านการจัดส่งทางจัสอีต พบว่าพิซซาฮาวายเอียนเป็นหน้าพิซซ่าที่มียอดขายมากที่สุด และจากผลสำรวจของแฮร์รีสโพลล์ในปี ความ.ศ. 2016 ในกลุ่มตัวอย่างผู้ใหญ่ชาวอเมริกันพบว่าสับปะรดเป็นท็อปปิ้งที่ไม่ชอบน้อยที่สุดซึ่งมีผลคะแนนมากกว่าปลาแอนโชวีและเห็ด

และจากการสำรวจของยูโกลบว์ออมนิบัสในปีค.ศ. 2019 ร้อยละ 12 ของชาวอเมริกันที่กินพิซซามีความคิดเห็นว่าสัปปะรดเป็นหนึ่งในสามของท็อปปิ้งบนพิซซาที่ชอบมากที่สุด ในขณะที่ร้อยละ 24 ของชาวอเมริกันที่กินพิซซามีความคิดเห็นว่าสับปะรดเป็นหนึ่งในสามของท็อปปิ้งบนพิซซาที่ไม่ชอบมากที่สุด แต่อย่างไรก็ตามสัปปะรดไม่ใช่ท็อปปิ้งคนอเมริกันไม่ชอบมากที่สุด โดยวัตถุดิบอื่นที่ชาวอเมริกันไม่ชอบบนพิซซามากที่สุดคือปลาแอนโชวีและมะเขือยาว

อ้างอิง

แหล่งข้อมูลอื่น
 

พิซซ่า
อาหารออสเตรเลีย
อาหารแคนาดา
อาหารสองชนิดประกอบกัน
ผลิตภัณฑ์ที่ออกในปี พ.ศ. 2505